**PITANJA ZA PONAVLJANJE (6.b)**

***Europa i Sredozemlje nakon seobe naroda***

**Bizantsko carstvo i Slaveni**

1. Nabrojati dva cara Istočnog Rimskog Carstva (kasnije Bizanta), pokazati Bizant i njegov glavni grad na zidnoj povijesnoj karti.
2. Opisati promjene koje je Heraklije uveo i njihovu ulogu.
3. Slaveni – gdje im je pradomovina, opisati smjerove seobe i podjelu, nabrojati barem po dva naroda koji pripadaju pojedinim skupinama.
4. Kakav je odnos Bizanta prema novonastalim slavenskim državama?

**Europski zapad u ranom srednjem vijeku**

1. Opisati nastanak Franačke države i širenje u doba Klodviga.
2. Tko su majordomi i kako su postali franački kraljevi?
3. Što znaš o Pipinu Malom? Opisati kako je postao kraljem Franačke, spomenuti Papinsku državu i dinastiju Karolinga.
4. Što znaš o Karlu Velikom? Pokazati Franačku u Karlovo doba i njegovu prijestolnicu na zidnoj PK. Opisati krunidbu za cara 800.g.
5. Opisati bizantsko – franački rat: tko ratuje, zašto, kako je rat završio (mir u Aachenu 812.).
6. Opisati događaje u Franačkoj nakon Karlove smrti – opisati podjelu u Verdunu 843. I pokazati to na zidnoj PK.
7. Što znaš o Normanima? Pokazati na karti gdje im je domovina.
8. Što znaš o Mađarima? Znati tko je Arpad, dinastija Arpadovića, opisati značenje bitke s njemačkim vitezovima, navesti prvog mađarskog kralja i naziv države.
9. Navesti koja je država nastala na temeljima Istočne Franačke, navesti njezina najznačajnijeg cara i povezati ga s Mađarima.

**Kultura i umjetnost u ranom srednjem vijeku**

1. Što je predromanika i gdje je najraširenija?
2. Što je karolinška renesansa?
3. Opisati i usporediti franačko i bizantsko graditeljstvo.
4. Opisati i usporediti franačko i bizantsko slikarstvo.
5. Opisati srednjovjekovne knjige (nastanak, izgled, brojnost i cijena).

**Kršćanstvo u ranom srednjem vijeku**

1. Zašto države nastale u srednjem vijeku prihvaćaju kršćanstvo?
2. Opisati djelovanje Konstantina i Metoda.
3. Opisati Crkveni raskol 1054. – uzroke i posljedice, pokazati područja na zidnoj PK.
4. Što su samostani? Tko su redovnici i benediktinci? Čime se bave redovnici?

|  |  |  |
| --- | --- | --- |
| **GODINE:** | **OSOBE:** | **POJMOVI:** |
| * 800. Krunidba Karla Velikog * 812. mir u Aachenu * 843. mir u Verdunu * 1054. Crkveni raskol | * Heraklije i Bazilije * Klodvig, Pipin Mali i Karlo Veliki * Arpad i Stjepan * Oton I. * Konstantin i Metod | * majordomi * predromanika * karolinška renesansa * minijature i iluminirani rukopisi * ikone i freske * misionari, glagoljica, redovnici, samostani, benediktinci |